b'\n_START_ARTICLE_\nPeukalopaini\n_START_SECTION_\nPelin kulku ja s\xc3\xa4\xc3\xa4nn\xc3\xb6t\n_START_PARAGRAPH_\nEnsimm\xc3\xa4iseksi pelaajat ottavat toisiaan k\xc3\xa4dest\xc3\xa4 kiinni puristamalla vastapelaajan sormet, peukaloa lukuun ottamatta, k\xc3\xa4mmeneens\xc3\xa4. N\xc3\xa4in saadaan alkuasetelma, josta l\xc3\xa4hdet\xc3\xa4\xc3\xa4n pelaamaan esimerkiksi laskemalla kolmeen. L\xc3\xa4ht\xc3\xb6laskennan aikana peukaloita pidet\xc3\xa4\xc3\xa4n vastakkain, tai vaihtehtoisesti niit\xc3\xa4 liikutellaan k\xc3\xa4den laidalta toiselle. Pelin alkaessa tarkoituksena on ainoastaan peukaloa ja k\xc3\xa4mment\xc3\xa4 liikuttamalla saada vastustajan peukalo lukittua oman peukalon alle. _NEWLINE_Usein peli kuitenkin "riist\xc3\xa4ytyy k\xc3\xa4sist\xc3\xa4" ja pelaajat alkavat k\xc3\xa4ytt\xc3\xa4\xc3\xa4 koko k\xc3\xa4sivarttaan ja jopa vartaloaan pelaamiseen. T\xc3\xa4m\xc3\xa4 ei kuitenkaan ole sallittua yleisimpien s\xc3\xa4\xc3\xa4nt\xc3\xb6jen mukaan, koska t\xc3\xa4ll\xc3\xb6in  pelaajien voimakkuus ja koko vaikuttavat ratkaisevasti liikaa pelin voittajaan. Jos peli menee toistuvasti liian "aggressiiviseksi", pelaajat voivat ottaa vapailla k\xc3\xa4sill\xc3\xa4\xc3\xa4n vastustajan ranteesta kiinni, jolloin k\xc3\xa4sivarrella ja vartalolla pelaaminen vaikeutuu._NEWLINE_Peukalopainia voidaan my\xc3\xb6s pelata joukkuepelin\xc3\xa4 nelj\xc3\xa4n pelaajan kesken.'